Diari Oficial de la Generalitat Valenciana


Sumari del DOGV 3887, del 28-11-2000 (2000/9325)

RESOLUCIÓ de 3 de novembre de 2000, del Rectorat de la Universitat Jaume I, per la qual es convoquen els cursos d'adaptació del règim jurídic de determinat personal laboral fix de la mateixa a la naturalesa dels seus llocs de treball.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3887

Data del DOGV
:   28-11-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/9325


Data del document
:   03-11-2000

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * qualificació del personal
    * funcionari
    * universitat
    * personal contractat

RESOLUCIÓ de 3 de novembre de 2000, del Rectorat de la Universitat Jaume I, per la qual es convoquen els cursos d'adaptació del règim jurídic de determinat personal laboral fix de la mateixa a la naturalesa dels seus llocs de treball. [2000/A9325]
  
El Rectorat de la Universitat Jaume I, en ús de les competències que li confereix la legislació vigent d'acord amb el pacte per a l'adaptació del règim jurídic del personal de les universitats públiques valencianes a la naturalesa dels llocs de treball que ocupen i que fou firmat amb les centrals sindicals FETE-UGT, FE-CCOO-PV i Sindicat de Funció Pública de CGT-PV, tot això com a conseqüència de l'aplicació de la disposició transitòria primera del Text refós de la Llei de la Funció Pública Valenciana, publicà la Resolució de 9 de juny de 1998 (DOGV d'1 de juliol), per la qual es dictaven les normes que han de regular l'esmentat procés d'adaptació. En conseqüència, de conformitat amb allò que disposa l'esmentada resolució i en atenció a les atribucions que confereix la Llei d'Autonomia Universitària i els estatuts d'aquesta Universitat, resolc:
  
Convocar cursos selectius per a l'adaptació del règim jurídic del personal laboral fix de la Universitat Jaume I a la naturalesa funcionarial dels llocs de treball que ocupen, amb subjecció a les següents
  
Bases de la convocatòria
  
Primera. Objecte de la convocatòria
  
Aquesta convocatòria té com a objecte l'adaptació de la naturalesa jurídica del personal laboral fix de la Universitat Jaume I, a què es refereix la base 2 d'aquesta convocatòria, a la naturalesa administrativa dels llocs de treball que ocupa, a través dels processos previstos en la Resolució del 9 de juny de 1998, del Rectorat d'aquesta Universitat.
  
Segona. Condicions de les persones aspirants
  
2.1 Per a ser admeses als processos d'adaptació objecte d'aquesta convocatòria les persones aspirants hauran de reunir les següents condicions:
  
a) Ser personal contractat laboral fix de la Universitat Jaume I dels Grup C o D.
  
b) Trobar-se en una de les següents situacions administratives:
  
- a') Ocupar amb contracte laboral fix un lloc de treball de qualsevol escala d'administració especial o general dels grups C o D en la relació de llocs de treball d'aquesta Universitat.
  
- b') Trobar-se en qualsevol tipus d'excedència de les previstes en el Conveni col·lectiu d'universitats públiques de la Comunitat Valenciana, sempre que l'últim lloc de treball que ocuparen estiguera adscrit a qualsevol escala d'administració especial o general o li haguera correspost en l'actualitat d'acord amb l'article 16 del Text Refós de la Llei de la Funció Pública Valenciana.
  
- c') Ocupar amb caràcter provisional, amb motiu de cessament o reingrés des d'una situació d'excedència, un lloc de treball dels grups C o D adscrit a qualsevol escala d'administració especial o general en la relació de llocs de treball d'aquesta Universitat.
  
2.2 Als efectes de l'adscripció del personal inclòs en l'àmbit d'aplicació d'aquesta convocatòria en els cursos selectius que pertoquen, s'estableixen els següents nivells:
  
Nivell I (punt primer de la Resolució de 9 de juny de 1998)
  
Personal laboral fix dels grup C o D que ocupe llocs de treball classificats en escales d'administració especial en la relació de llocs de treball, sempre que el seu accés a la Universitat s'haja produït a partir de l'1 de gener de 1990 (aquesta data inclusivament), a través de proves selectives de lliure accés desenvolupats segons allò disposat en el llavors vigent conveni col·lectiu o amb posterioritat a l'1 de gener de 1988 mitjançant proves selectives d'accés lliure que comportaren l'acreditació de coneixements generals d'administració pública i els específics del lloc de treball.
  
Nivell II (punt segon de la Resolució del 9 de juny de 1998)
  
Personal laboral fix dels grups C o D que tinga aquesta condició per haver realitzat proves selectives amb anterioritat a l'entrada en vigor del Conveni col·lectiu de les universitats públiques valencianes distintes de les indicades en l'apartat b) del punt primer o amb posterioritat a aquesta data, pel sistema de promoció interna i ocupe llocs de treball classificats en escales d'administració especial en la relació de llocs de treball.
  
Nivell III (punt tercer de la Resolució de 9 de juny de 1998)
  
Personal laboral fix dels grups C o D que ocupe llocs de treball classificats en escales d'administració especial i que adquirí aquesta condició, qualsevol que fóra la data en què açò es produïra, sense haver superat cap prova convocada amb aquest objecte específic.
  
Nivell IV (punt quart de la Resolució de 9 de juny de 1998)
  
Personal laboral fix dels grups C o D que ocupe llocs classificats en escales d'administració general i que adquirí aquesta condició, qualsevol que fóra la data en què açò es produïra.
  
2.3 El personal dels grups C o D que es trobe en qualsevol tipus d'excedència haurà d'acollir-se, als efectes d'aquesta convocatòria, al nivell previst per a l'últim lloc de treball que estiguera ocupant amb anterioritat a aquesta situació i segons les seues condicions d'accés a aquest.
  
Tercera. Presentació de sol·licituds i admissió de les persones aspirants
  
3.1 Les persones que vulguen prendre part en el procés d'adaptació objecte d'aquesta convocatòria hauran de fer-ho constar mitjançant una sol·licitud, segons el model que s'acompanya com a annex I d'aquesta resolució, en la qual les persones aspirants hauran d'indicar el nivell a què s'acullen segons els establits en la base 2.2.
  
3.2 Totes les sol·licituds s'adreçaran al rector de la Universitat Jaume I i es presentaran al registre general de la Universitat o en la forma establida en l'article 38 de la Llei de Règim Jurídic de les Administracions Públiques i del Procediment Administratiu Comú, en el termini de 20 dies a comptar des de l'endemà de la publicació d'aquesta convocatòria.
  
3.3 Acabat el termini de la presentació de sol·licituds, es publicarà la relació provisional de persones admeses i excloses per a la realització dels processos d'adaptació i s'hi especificaran, en aquest últim cas, els motius per a això i s'adscriuran les persones admeses en el nivell que corresponga d'acord amb la base 2. 2. La publicació es practicarà als taulers d'anuncis dels tres campus de la Universitat Jaume I i en la pàgina web del Servei de Recursos Humans.
  
3.4 Publicada la relació a què es refereix el paràgraf anterior, les persones aspirants podran formular en el termini de 10 dies, comptats a partir de l'endemà de la publicació de les llistes, les al·legacions que estimen oportunes, així com esmenar les deficiències que puguen haver-hi en la seua documentació, d'acord amb allò que s'ha establit en l'article 71 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3.5 Transcorregut el termini anterior i esmenats els defectes i vistes les reclamacions, es dictarà una resolució amb les llistes definitives d'admesos que es farà pública.
  
3.6 El Servei de Recursos Humans determinarà i farà públic el calendari de celebració dels cursos establits en aquesta convocatòria i el lloc de realització d'ells. Així mateix, designarà, d'acord amb la Gerència de la Universitat, el professorat que haurà d'impartir-los.
  
Quarta. Desenvolupament dels processos d'adaptació
  
4.1 Duració dels cursos
  
De conformitat amb el que estableix la Resolució de 9 de juny de 1998, les hores de duració dels cursos, per a cadascun dels grups i nivells inclosos en la base 2.2 d'aquesta convocatòria, és la que a continuació s'indica:
  
Grups de titulació
  
 C D
  
Nivell I 12,5 hores -
  
Nivell II 37,5 hores 15 hores
  
Nivell III - -
  
Nivell IV 62,5 hores 25 hores
  
4.2 Assistència als cursos
  
Per a l'adaptació a la condició de funcionari de carrera de la Universitat Jaume I a través del procediment establit en aquesta convocatòria, a més de superar les corresponents proves avaluatòries, serà requisit indispensable l'assistència a un 85%, com a mínim, de la duració total del curs selectiu a què s'està adscrit sense perjuí d'allò que s'ha disposat en el punt dotze de la resolució de 9 de juny 1998, per als casos de malaltia degudament acreditada.
  
4.3 Avaluació continuada
  
La comissió qualificadora dels cursos objecte d'aquesta convocatòria realitzarà una avaluació continuada del personal adscrit a aquests.
  
4.4 Prova final
  
Finalitzats els cursos selectius, es realitzarà una prova final sobre els continguts dels temaris de les matèries impartides en aquests i que es detallen en l'annex II d'aquesta convocatòria.
  
4.5 Qualificació de les proves
  
4.5.1 Tant l'avaluació continuada, com la prova final del curs selectiu, seran valorades per la comissió qualificadora de 0 a 10 punts.
  
4.5.2 Per a la superació final del procés selectiu, per tant, per a adquirir la condició de funcionari de carrera, haurà d'obtenir-se la qualificació d'apte.
  
La qualificació d'apte s'obtindrà quan s'aconseguisca una puntuació igual o superior a 10 punts, resultat de sumar la mitjana de les qualificacions obtingudes en l'avaluació contínua i en la prova final del curs selectiu.
  
4.5.3 Amb independència de la puntuació obtinguda prèviament en les proves d'avaluació continuada, la presentació a la prova final del curs selectiu és requisit indispensable per a la superació del procés d'adaptació.
  
Cinquena. Publicitat de les llistes de persones aprovades
  
5.1 Finalitzats els cursos selectius, la comissió qualificadora farà públic als taulers d'anuncis de la Gerència de la Universitat les relacions del personal que ha participat amb l'expressió de la qualificació d'apte o no apte i que constituiran les llistes d'aspirants que han superat el procés objecte d'aquesta convocatòria.
  
5.2 La comissió qualificadora elevarà al rector la llista de persones aspirants que han superat el procés d'adaptació per a la seua publicació definitiva.
  
Sisena. Comissió qualificadora i professorat dels cursos
  
6.1 Les comissions qualificadores dels processos d'adaptació que hauran de realitzar l'avaluació contínua dels cursos selectius, així com la qualificació de les proves finals dels mateixos, seran nomenades per una resolució del rector.
  
6.2 Als efectes de comunicacions i de qualsevol altra incidència derivada d'aquesta convocatòria, la comissió qualificadora tindrà la seua seu en la Gerència de la Universitat Jaume I, edifici del Rectorat i serveis centrals del campus del Riu Sec.
  
6.3 El règim jurídic de funcionament de les comissions qualificadores serà l'establit en la Llei 30/1992, de Règim Jurídic de les Administracions Públiques i Procediment Administratiu Comú, per al funcionament d'òrgans col·legiats, els seus membres hauran d'abstenir-se i podran ser objecte de recusació per les persones interessades, quan concórreguen en aquells algunes de les causes establides en els articles 28 i 29 de la referida llei.
  
6.4 Els cursos objecte d'aquesta convocatòria seran impartits pel personal que presta els seus serveis en la Universitat Jaume I amb capacitació suficient. El Servei de Recursos Humans, junt amb la Gerència, podran estimar en funció de la seua especificitat la part dels temaris que ha de ser impartida per personal que no pertany a la institució. El professorat percebrà les indemnitzacions establides en l'annex del Decret 24/1997, d'11 de febrer, del Govern Valencià.
  
6.5 La Universitat Jaume I disposarà de les mesures que siguen necessàries per a garantir la informació als representants sindicals sobre el desenvolupament dels processos i de les actuacions de les comissions qualificadores.
  
Setena. Comissió d'admissió als processos previstos en aquesta convocatòria
  
A fi d'aconseguir una acció transparent i correcta pel que fa a l'adscripció i admissió del personal afectat per aquesta convocatòria als nivells previstos en ella, es constitueix una comissió d'admissió integrada per la institució i els sindicats amb representació en la mateixa. La comissió estarà presidida pel vicerector d'Investigació i Planificació i composta pels següents membres per part de la institució:
  
- Tres representants de la Universitat Jaume I.
  
- Un representant de cadascuna de les centrals sindicals firmants del pacte de funcionarització o adherides a aquest.
  
Vuitena. Recursos
  
Contra aquesta resolució, que esgota la via administrativa, es podrà interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a partir de l'endemà de la seua publicació.
  
No obstant això, les persones interessades podran interposar un recurs de reposició davant del rector en el termini d'un mes des de l'endemà de la seua publicació; en aquest cas no es podrà interposar el recurs contenciós administratiu mencionat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, modificada per la Llei 4/1999, de 13 de gener.
  
Contra els acords de la comissió qualificadora es podrà interposar un recurs d'alçada davant del rector en el termini d'un mes des de l'endemà de la seua publicació o notificació, d'acord amb els articles 107 i següents de la Llei 30/1992, de 26 de novembre.
  
Castelló de la Plana, 3 de novembre de 2000.- El rector: Fernando Romero Subirón.
  
ANNEX II
  
Grup C
  
Nivell I. Curs de 12 hores i mitja (punt primer de la Resolució de 9 de juny de 1998)
  
Legalitat bàsica
  
- Introducció de la Constitució espanyola de 1978
  
- Introducció de la funció pública. Normativa estatal i autonòmica
  
- La Universitat Jaume I. Estatuts
  
Nivell II. Curs de 37 hores i mitja (punt segon de la Resolució de 9 de juny de 1998)
  
Bloc 1= 12 hores i mitja. Legalitat bàsica
  
- Introducció de la Constitució espanyola de 1978
  
- Introducció de la funció pública. Normativa estatal i autonòmica
  
- La Universitat Jaume I. Estatuts
  
Bloc 2= 25 hores. Legalitat i gestió dels serveis públics
  
- Introducció del dret administratiu
  
- Introducció de l'organització de l'estat i de les comunitats autònomes
  
- Introducció de la gestió econòmica i financera
  
- Introducció del control de la gestió
  
Nivell IV. Curs de 62 hores i mitja (punt quart de la Resolució de 9 de juny de 1998)
  
Bloc 1= 12 hores i mitja. Legalitat bàsica
  
- Introducció de la Constitució espanyola de 1978
  
- Introducció de la funció pública. Normativa estatal i autonòmica
  
- La Universitat Jaume I. Estatuts
  
Bloc 2= 25 hores. Legalitat i gestió dels serveis públics
  
- Introducció del dret administratiu
  
- Introducció de l'organització de l'estat i de les comunitats autònomes
  
- Introducció de la gestió econòmica i financera
  
- Introducció del control de la gestió
  
Bloc 3= 25 hores
  
- Instruments que regulen l'actuació universitària en les següents àrees:
  
- Atenció al públic i informació general
  
- Atenció al públic a les sales de lectura de les biblioteques universitàries
  
Cada persona participant haurà d'optar per l'àrea en què s'inscriu el seu lloc de treball.
  
Grup D
  
Nivell II. Curs de 15 hores (punt segon de la Resolució de 9 de juny de 1998)
  
Bloc 1= 5 hores. Legalitat bàsica
  
- Introducció de la Constitució espanyola de 1978
  
- Introducció de la funció pública. Normativa estatal i autonòmica
  
- La Universitat Jaume I. Estatuts
  
Bloc 2= 10 hores. Legalitat i gestió dels serveis públics
  
- Introducció del dret administratiu
  
- Introducció de l'organització de l'estat i de les comunitats autònomes
  
- Introducció de la gestió econòmica i financera
  
- Introducció del control de la gestió
  
Nivell IV. Curs de 25 hores (punt quart de la Resolució de 9 de juny de 1998)
  
Bloc 1= 5 hores. Legalitat bàsica
  
- Introducció de la Constitució espanyola de 1978
  
- Introducció de la funció pública. Normativa estatal i autonòmica
  
- La Universitat Jaume I. Estatuts
  
Bloc 2= 10 hores. Legalitat i gestió dels serveis públics
  
- Introducció del dret administratiu
  
- Introducció de l'organització de l'estat i de les comunitats autònomes
  
Bloc 3= 10 hores.
  
- Instruments que regulen l'actuació universitària en les següents àrees:
  
- Atenció al públic i informació general.
  
- Atenció al públic a les sales de lectura de les biblioteques universitàries.
  
Cada persona participant haurà d'optar per l'àrea en què s'inscriu el seu lloc de treball.